**Канфлікт як крыніца небяспекі**

**Выхаваўчае мерапрыемства для 3 – 4 класаў**

**Мэта:** фарміраванне здольнасцей вучняў папяржджваць узнікненне канфліктных сітуацый.

**Задачы:**

- пазнаёміць з паняццямі “канфлікт”, “кампраміс”;

- садзейнічаць фарміраванню пазітыўных адносін да людзей, жадання авалодаць навыкамі зносін сацыяльнага ўзаемадзеяння;

- садзейнічаць развіццю ўмення разумець прычыны ўзнікнення канфліктных сітуацый і знаходзіць спосабы іх вырашэння;

- заахвочваць вучняў да супрацоўніцтва і ўзаемаразумення, выхоўваць цярпімасць і паважлівыя адносіны да аднагодкаў, іх думак і моўных выказванняў;

**Абсталяванне:** карткі, плакаты, буклеты, какошнікі, малюнкі хмаркі, сонейка, дажджу; дадатковы матэрыял: верш, апавяданне, казка, песня.

**Падрыхтоўчая работа:** вучні рыхтуюць інсцэніроўку казкі “Два козліка”

**Ход мерапрыемства**

**І.Арганізацыйны момант.**

Прывітанне.

Добры дзень, дзеці, госці! Я рада вітаць вас на нашым мерапрыемстве. Давайце станем у кружок і скажам “Добры дзень!” Рукамі (здароваюцца па крузе за руку). Скажам “Добры дзень!” Вачыма (ківаюць адзін аднаму па крузе галавою). Скажам “Добры дзень!” Вуснамі. І адразу стала весялей.

**ІІ. Мэтавая ўстаноўка.**

Перш чым вызначыць тэму нашага мерапрыемства, я хачу паведаміць пра адзін выпадак, які адбыўся ў нашай школе.

А справа была так. На перапынку два хлопчыкі зайшлі ў клас і ўбачылі за сваёю партаю не два крэслы, а адно. Той хлопчык, які быў шустрэйшы, падбег, схваціў крэсла, сеў на яго і сказаў свайму сябру па парце:

* Гэта маё крэсла. А ты схадзі і пашукай сабе другое.
* Не! Гэта маё крэсла! – крыкнуў другі хлопчык і стукнуў хлопчыка.
* Той, сціснуўшы кулакі, таксама кінуўся на таварыша. Вось такая гісторыя.

А зараз скажыце:

* Ці можна хлопчыкаў назваць сябрамі?
* Што паміж імі адбылося? (спор, сварка, спрэчка, бойка, канфлікт)
* Ці можаце назваць тэму мерапрыемства? (“Канфлікт”) *Вывешваецца плакат“Канфлікт як крыніца небяспекі”.*
* А што абазначае слова “канфлікт”? (Адказы)
* Знойдзем і прачытаем у слоўніках. Вывешваецца плакат *(Канфлікт – гэта адсутнасць згоды паміж дзвюма і больш бакамі, асобамі або групамі.)*

Сёння на нашым мерапрыемстве будзем гаварыць, якая небяспека вас чакае з-за сваркі або спрэчкі, што такое канфлікт, як іх вырашыць, якую шкоду канфлікты прыносяць здароўю.

**ІІІ. Работа па тэме.**

У кожнага чалавека ёсць або павінны быць сябры. З імі можна гуляць, хадзіць у паходы, абмяркоўваць кінафільмы, ім можна даверыць любую таямніцу. Сябры, калі яны сапраўдныя, у цяжкую хвіліну прыйдуць на дапамогу.

* Назавіце сваіх сяброў. Чаму іх лічыце сваімі сябрамі? Як вы паводзіце сябе з сябрамі?

Верш на дошцы “Что без чего не бывает” (чытае вучань)

Знайте, не бывает моря – без волны,

Шутки – без улыбки, марта – без весны,

Лестниц- без ступенек, дома – без дверей…

Знайте, не бывает дружбы без друзей.

* Як разумееце выраз “Знайте, не бывает дружбы без друзей”.
* А што такое дружба- сяброўства?

*Сяброўства – блізкія адносіны, заснаваныя на ўзаемным даверы, прывязанасці, агульных інтарэсах*.

* Хто такі друг- сябар?

Сябар – той, хто звязаны з кімсьці сяброўствам.

* А што такое сварка?
* Падбярыце сінонімы да слова “сябар”.

Зараз вернемся да выпадку, які я расказала ў пачатку занятка.

* Якую мэту прадугледжваў кожны з хлопчыкаў?
* З-за чаго ўзнікла спрэчка?
* Чаму ўсёж узнік канфлікт?
* Што галоўнае, што не змаглі зрабіць хлопчыкі? (Зразумець адзін аднаго і дамовіцца)

Першая прычына ўзнікнення канфлікта – *няўменне дамовіцца.*

**Работа ў групах.**

А зараз мы падзелімся на дзве групы. Вы атрымаеце карткі з сітуацыямі. Прааналізуйце канфлікты, выявіце прычыны іх узнікнення.

КАРТКА №1. Пеця, я зламаў тваю ручку, — ціха сказаў Сярожа.

* Што ты нарабіў?! Ты мне больш не сябар! – закрычаў Пеця і ўцёк.

А Сярожа нават не паспеў яму сказаць, што ўзамен зламанай ручкі, ён купіў новую і хацеў аддаць яе сябру.

Прааналізуйце і выявіце, па якой прычыне ўзнікла канфліктная сітуацыя паміж хлопчыкамі? (Няўменне слухаць).

КАРТКА №2. Каця і Маша сябравалі з дзіцячага сада. Калі яны былі ў 4 класе, паміж імі адбылася размова на школьнай лесвіцы.

Каця: Навошта ты сказала Свеце, што ў мяне нямодныя джынсы?

Маша: Захацела і сказала.

Каця: Але ты ж мая сяброўка?

Маша: Ну і што?

Каця, не падумаўшы сказала:

- Больш я з табою не сябрую, - і лёгенька штурханула Машу ў плячо. Дзяўчынка аступілася – і падвярнула нагу. Маша патрапіла ў бальніцу.

Прааналізуйце і выявіце, па якой прычыне ўзнікла канфліктная сітуацыя паміж дзяўчынкамі? (Пакрыўдзіла, зняважыла**,** нанесла шкоду здароўю**).**

* Як можна было пазбегнуць канфліктаў?
* Якія яшчэ прычыны ўзнікнення канфліктаў?

Абраза

Дражненне

Непаразуменне

Нестрыманасць

**Фізхвілінка.**

Устаньце, калі ласка. Пастойце на адной назе, на пальчыках адной нагі. А зараз тое ж самае, толькі ў парах. Што заўважылі? Калі было лягчэй выконваць практыкаванне? Чаму? Які вывад робім?

Праблема канфліктаў была актуальная даўно. Многія пыталіся вырашыць яе. Нават у творах вуснай народнай творчасці прысутнічаюць казкі, легенды, быліны на гэтую тэму. Давайце праінсцэніруем рускую народную казку “Два козліка”

**Два козлика.**

Жили-были два козлика. Один козлик был белый, а другой - чёрный. И до того упрямые были, ну никогда ни в чём друг другу не уступали. Как-то встретились эти упрямые козлики на узком мостике, переброшенном через ручей. Сразу двоим перейти ручей было невозможно.

- Уступи мне дорогу, - сказал белый козлик.

- Вот ещё, какой важный барин, - ответил чёрный козлик.

- Пяться назад, я первый взошёл на мостик.

- Нет, не уступлю. Я гораздо старше тебя годами и мне ещё уступать тебе?

- Ни за что! - кричал белый козлик.

Тут оба козлика, недолго думавши, столкнулись рогами и, упираясь тоненькими ножками, стали драться. А мостик был мокрый. Оба упрямца поскользнулись и полетели прямо в воду. С большим трудом козлики вылезли из воды и решили больше не ссориться, потому что без дружбы горя не миновать. Без дружбы радости не бывать.

- Ці можна козлікаў назваць сябрамі?

- Ці можна назваць выпадак з козлікамі канфліктнай сітуацыяй?

У чым праявіўся канфлікт?

Назавіце прычыну ўзнікнення. (Няўменне дамовіцца, не ўступіць)

- Як можна было пазбегнуць канфлікта?

- Як бы вы паступілі на месцы козлікаў?

- Як канфлікты, сваркі ўплываюць на здароўе чалавека?

- Што можа адбыцца ў час сваркі? (Бойка)

- Што можа адбыцца ў час бойкі? (Нанесена шкода здароўю)

- Якім робіцца чалавек пад час канфлікту? (Злы, раздражнёны)

- Што адбываецца з вашым сэрцам, пульсам?


- Ці павышаецца ціск?

- Які вывад зробім? (Канфлікты, спрэчкі, бойкі пагаршаюць здароўе чалавека, наносяць яму шкоду)

А ці наносяць канфлікты матэрыяльную шкоду? Прывядзіце прыклады.

* Гэта канфлікт у казцы. А колькі канфліктных сітуацый узнікае ў рэальным жыцці. Прывядзіце прыклады сітуацый, якія могуць прынесці шкоду здароўю або матэрыяльную шкоду. А мы вызначым прычыны іх узнікнення. (Прыклады)



Паглядзіце на малюнак. Што гэта? (Хмарка)



* Чаго можна чакаць ад хмаркі?

Хмарка можа грымнуць громам з маланкай, можа пайсці дождж, а можа з-за яе выглянуць сонейка.

(Вывешваецца малюнак хмаркі з маланкай і сонейка).



Так і канфлікты могуць вырашыцца станоўча і адмоўна.

Зараз, калі вы ведаеце, што такое канфлікт, ўмееце аналізаваць і вызначаць прычыны канфліктаў, то, напэўна, зможаце назваць і спосабы іх вырашэння.

Для гэтага я прапаную вам пазначыць на плакаце знакам «+» словы, якія абазначаюць станоўчыя спосабы вырашэння канфліктаў, а знакам «-» - адмоўныя.Затым кожны павінен пракаменціраваць свой выбар. (На дошцы прымацоўваецца плакат са словамі)

Уступаць,

сварыцца,

калі трэба прамаўчы,

дамовіцца,

стукнуць

упарціцца,

зразумець

- Дзеці, як вы думеце, ці ёсць яшчэ іншыя спосабы паводзін, якiя станоўча вырашаюць канфліктную сітуацыю? (Адказы дзяцей)

**Самае галоўнае – знайсці выхад, які б задавальняў усіх.**

А зараз я прапаную паглядзець відэаролікі з канфліктнымі сітуацыямі. Прааналізуйце канфлікты, выявіце прычыны іх узнікнення.

* Як вырашыліся канфлікты?

Паслухайце апавяданне Асеевай “Кто наказал его” (Абмяркаванне)

**Кто наказал его?**

Я обидел товарища. Я толкнул прохожего. Я ударил собаку. Я нагрубил сестре. Все ушли от меня. Я остался один и горько заплакал.

— Кто наказал его? — спросила соседка.

— О сам наказал себя, — ответила мама.

Пералічыце дзеянні хлопчыка. (Пакрыўдзіў, штурхнуў, стукнуў, абразіў)

* У чым праявіўся канфлікт?
* Дайце ім адзнаку.
* Чаму хлопчык застаўся адзін?
* Хто яго наказаў?

• Дзеці, скажыце, калі ласка, а ці можна пражыць жыццё без канфліктаў? (Адказы дзяцей).

• Так, канфлікты, на жаль, існавалі і, будуць існаваць. Але чаму ж усё-такі яны ўзнікаюць? Як вы думаеце? (Усе людзі розныя, розныя характары, пачуцці, інтарэсы, думкі).

• Правільна, дзеці. А як вы лічыце, чаму не заўсёды станоўча вырашаюцца канфлікты паміж людзьмі? Ад чаго гэта яшчэ залежыць? (Адказы дзяцей). (Галоўнае - ад няўмення мець зносіны – уступаць у зносіны).

Вядома ж, вынікі канфліктаў залежаць ад паводзін кожнага з нас, ад нашага ўмення размаўляць адзін з адным. А што значыць - умець размаўляць? (Гэта, значыць, выконваць правілы дабрыні, сумленнасці і ветлівасці).

Гэтыя правілы я хачу падараваць кожнаму з вас, а яшчэ памяткі, як пазбегнуць канфлікту ў выглядзе буклета.

**Правілы ветлівасці:**

• Будзь заўсёды ветлівы

• Вітайся пры сустрэчы

• Адыходзячы, развітвайся

• Дзякуй за дапамогу

• Не прымушай з-за сябе хвалявацца, адыходзіш - скажы, куды ідзеш і калі вернешся

• Не капрызуй, не бурчы, твой капрыз можа сапсаваць настрой іншым

• Вядзі сябе так, каб іншым было прыемна з табой

**Правілы дабрыні:**

• Дапамагай заўсёды слабым, хворым, маленькім, старым, якія трапілі ў бяду

• Прабачай памылкі іншых

• Не скнарнічай

• Не зайздросць

• Шкадуй іншых.

**Правілы сумленнасці:**

• Сказаў - зрабі

• Не ўпэўнены - не абяцай

• Памыліўся - прызнайся

• Забыўся - папрасі прабачэння

• Гавары тое, што думаеш

• Не можаш сказаць праўду - растлумач, чаму

• Не выдавай чужую таямніцу.

**Памятка**

1. Ніколі не пачынай сварку, нават тады, калі цябе пакрыўдзілі.
2. Не крыўдзі таварышаў, сяброў – тады не будзе сваркі.
3. Не бойся, калі з цябе смяюцца. Смех хутка скончыцца.
4. Выслухай сябра да канца.
5. Не ўпэўнены – не адказвай.
6. Часцей глядзі сябрам у вочы. Ты даведаешся пра таварышаў больш, чым па словах.
7. Ніколі не гавары пра людзей дрэнна.
8. Не складай небыліц пра сяброў і таварышаў.
9. Ніколі не крыўдзі малых.

**Падвядзенне вынікаў.**

Такім чынам, дзеці, паўторым яшчэ раз:

- Дык што ж новага і карыснага для жыцця вы сёння даведаліся і абралі для сябе?

- Чаму ўзнікаюць канфлікты?

-Пералічыце, якімі станоўчымі спосабамі вырашаюцца канфліктныя сітуацыі.

-Калі будзе трэба, вы будзеце карыстацца імі ў жыцці?

- Дзеці, а што хацелі б вы пажадаць адзін аднаму, сабе цяпер? (Пажаданні дзяцей).

- А я жадаю ўсім вам і сабе, каб у нашым жыцці як мага менш было канфліктаў. А калі нават яны адбудуцца, то галоўнае - каб яны заўсёды вырашаліся толькі станоўча. Згодны? (Так.)

Дзякуй за актыўнае супрацоўніцтва, уменне сур'ёзна думаць, разважаць і даказваць.

На заканчэнне мне хочацца прывесці словы Максіма Горкага:

«Если ты хочешь, чтобы вокруг тебя были хорошие, добрые люди, попробуй относиться к ним внимательно, ласково, вежливо – увидишь, что все станут лучше. Все в жизни зависит от тебя самого…».

**Рэфлексія**

Станем у кружок, возьмемся за рукі, усміхнемся адзін аднаму і спяём песенку.

Песенка “Дружба крепкая” Клара Румянова

**Т.М.Андрэйчык**,

настаўнік пачатковых класаў

першай катэгорыі

ДУА “Баранавіцкая базавая школа”

Карэліцкага раена Гродзенскай

вобласці